(61)

Il-Kummissjoni se tikkunsidra tali għajnuna mill-Istat fil-forma ta’ garanziji pubbliċi bħala kompatibbli mas-suq intern fuq il-bażi tal-Artikolu 107(3)(b) TFUE dment li: a. Il-garanziji pubbliċi huma pprovduti fuq selfiet ġodda li jsiru lill-impriżi; b. Il-primjums ta’ garanzija jkunu stabbiliti għal kull self individwali f’livell minimu, li għandu jiżdied progressivament hija u tiżdied id-durata tas-self garantit, kif stabbilit f’din it-tabella: Tip ta’ riċevitur Għall-ewwel sena Għat-tieni - t-tielet sena Għar-raba’ - is-sitt sena l-SMEs 25 bps 50 bps 100 bps Intrapriżi kbar 50 bps 100 bps 200 bps c. Bħala alternattiva, l-Istati Membri jistgħu jinnotifikaw skemi, b’kunsiderazzjoni tat-tabella ta’ hawn fuq bħala bażi, iżda fejn it-tul ta’ żmien tal-garanzija, il-primjums tal-garanzija u l-kopertura tal-garanzija jistgħu jiġu modulati għal kull ammont tal-kapital tas-self individwali sottostanti (pereżempju, kopertura tal-garanzija aktar baxxa tista’ tibbilanċja żmien itwal jew tista’ tippermetti primjums tal-garanzija aktar baxxi); jista’ jintuża primjum fiss għad-durata sħiħa tal-garanzija, jekk dan ikun ogħla mill-primjums minimi għall-ewwel sena stabbiliti fit-tabella ta’ hawn fuq għal kull tip ta’ benefiċjarju, kif aġġustati skont id-durata tal-garanzija u l-kopertura tal-garanzija skont dan il-paragrafu; d. Il-garanzija hija konċessa sa mhux aktar tard mill-31 ta’ Diċembru 2023; e. L-ammont globali ta’ self għal kull benefiċjarju, li għalih tingħata garanzija f'din it-taqsima, ma għandux jaqbeż: i. il-15 % tal-fatturat annwali totali medju tal-benefiċjarju matul l-aħħar tliet perjodi kontabilistiċi magħluqa (68) ; ii. il-50 % tal-ispejjeż tal-enerġija matul it-12-il xahar ta’ qabel ix-xahar li fih tkun ippreżentata l-applikazzjoni għall-għajnuna (69) ; jew iii. meta tingħata ġustifikazzjoni xierqa li għandha tiġi pprovduta mill-Istat Membru lill-Kummissjoni għall-valutazzjoni tagħha (pereżempju b’rabta mal-isfidi ffaċċjati mill-benefiċjarju matul il-kriżi attwali) (70), l-ammont tas-self jista’ jiżdied: — biex jiġu koperti l-ħtiġijiet ta’ likwidità mill-mument tal-għoti għat-12-il xahar li ġejjin għall-SMEs (71) u għas-6 xhur li ġejjin għal intrapriżi l-kbar; — fir-rigward tal-impriżi l-kbar li jeħtieġ li jipprovdu kollaterali finanzjarji għal attivitajiet ta’ negozjar fis-swieq tal-enerġija, biex ikopru l-ħtiġijiet ta’ likwidità derivati minn dawn l-attivitajiet mill-mument tal-għoti għat-12-il xahar li jmiss; — Il-ħtiġijiet ta’ likwidità jenħtieġ li jiġu stabbiliti permezz ta’ awtoċertifikazzjoni mill-benefiċjarju (72); — Il-ħtiġijiet ta’ likwidità diġà koperti minn miżuri ta’ għajnuna fil-Qafas Temporanju tal-COVID-19 ma jistgħux jiġu koperti minn miżuri adottati skont din il-Komunikazzjoni; f. Iż-żmien ta’ kemm iddum il-garanzija huwa limitat għal massimu ta’ sitt snin, sakemm ma tiġix modulata skont il-punt 61(c) u l-garanzija pubblika ma tistax teċċedi: i. id-90 % tal-kapital tas-self meta t-telf jiġġarrab b’mod proporzjonali u taħt l-istess kundizzjonijiet mill-istituzzjoni ta’ kreditu u mill-Istat; jew ii. il-35 % tal-kapital tas-self, meta t-telf jiġi l-ewwel attribwit lill-Istat u jkun biss wara dan li jiġi attribwit lill-istituzzjonijiet ta’ kreditu (jiġifieri, garanzija kontra l-ewwel telf); kif ukoll iii. fiż-żewġ każijiet ta’ hawn fuq, jekk id-daqs tas-self jonqos maż-żmien, pereżempju għax is-self jibda’ jitħallas lura, l-ammont garantit ikollu jitnaqqas proporzjonalment; g. B’ġustifikazzjoni xierqa li trid tiġi pprovduta mill-Istat Membru u b’deroga mill-punti 61 (a), 61(e), 61(f) u 61(h), il-garanzija pubblika tista’ tiġi pprovduta bħala kollateral finanzjarju mhux iffinanzjat (73) lil kontropartijiet ċentrali jew membri tal-ikklerjar biex tkopri ħtiġijiet ġodda ta’ likwidità derivati mill-ħtieġa li jiġu pprovduti kollaterali finanzjarji għal attivitajiet ta’ negozjar ikklerjati fis-swieq tal-enerġija għall-impriżi tal-enerġija. Il-kopertura għal dawn il-garanziji mhux iffinanzjati tista’ taqbeż b’mod eċċezzjonali id-90 %. Għal dawn il-garanziji mhux iffinanzjati, l-Istat Membru għandu: i. jekk il-kopertura tal-garanzija taqbeż id-90 %, juri l-ħtieġa ta’ kopertura għolja bħal din, abbażi ta’ evidenza robusta u speċifika, u jimpenja ruħu li jivvalida u jimmonitorja regolarment li l-benefiċjarji finali ma jkunux jistgħu jissodisfaw dawn il-ħtiġijiet ta’ likwidità permezz ta’ sorsi oħra ta’ finanzjament intern jew estern, inkluża għajnuna oħra f’din il-Komunikazzjoni; ii. jiġġustifika l-ammont tal-garanziji, li fi kwalunkwe każ ma jistax jaqbeż l-ammont biex ikopri l-ħtiġijiet ta’ likwidità għat-12-il xahar li ġejjin li huma derivati mill-ħtieġa li jiġu pprovduti kollaterali finanzjarji għal attivitajiet ta’ negozjar ikklerjati fis-swieq tal-enerġija. L-Istati Membri għandhom jirrieżaminaw dawn il-ħtiġijiet fuq bażi regolari; iii. jiġġustifika l-perjodu li għalih tingħata l-garanzija, li jrid ikun limitat għall-31 ta’ Diċembru 2023 u fi kwalunkwe każ ma jaqbiżx il-perjodu fejn tali garanziji jitqiesu bħala kollateral likwidu ħafna skont ir-Regolament Delegat tal-Kummissjoni (UE) Nru 153/2013 tad-19 ta’ Diċembru 2012 li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta’ standards tekniċi regolatorji dwar rekwiżiti għall-kontropartijiet ċentrali (74), kif emendat; iv. juri kif il-kundizzjonijiet għall-mobilizzazzjoni tal-garanzija se jindirizzaw b’mod suffiċjenti t-tħassib dwar il-periklu morali rigward il-benefiċjarju u l-intermedjarju finanzjarju. B’mod partikolari, dan jikkonċerna l-kundizzjoni dwar l-irkupru mill-benefiċjarju finali tal-ammonti garantiti, fejn il-pretensjonijiet tal-Istat Membru fuq l-assi tal-benefiċjarju finali għandhom jiġu klassifikati fl-istess livell ta’ prijorità jew f’livell ogħla mill-istrumenti l-oħra tad-dejn u dejn superjuri pendenti tal-benefiċjarju finali; v. jindika l-primjums li se jiġu applikati għal tali garanziji, li jridu jkunu mill-inqas ugwali għall-primjums ta’ garanzija msemmija fit-tabella tal-punt 61(b) biż-żieda ta’ 200 bps u, jekk il-kontroparti ċentrali jew il-membru tal-ikklerjar ma jimponi l-ebda rata tal-imgħax jew tariffi għall-pożizzjoni kollaterali mhux iffinanzjata, ir-rata bażi kif definita fil-punt 64(b) trid tiġi miżjuda; vi. jiżgura li l-punti 61(d) u 61(i) jiġu osservati wkoll. L-għażla fil-punt 61(c) mhijiex applikabbli u l-garanzija għandha tkun relatata biss mal-ħtiġijiet ta’ likwidità kif definiti fil-punt 61(g); h. Il-garanzija għandha tkun tirrigwarda self għall-investiment u/jew għall-kapital operatorju; i. Il-garanziji jistgħu jiġu pprovduti direttamentlill-benefiċjarji finali jew lill-istituzzjonijiet ta’ kreditu u istituzzjonijiet finanzjarji oħra bħala intermedjarji finanzjarji. Jenħtieġ li l-istituzzjonijiet ta’ kreditu jew istituzzjonijiet finanzjarji oħra, sa fejn ikun assolutament possibbli, jgħaddu l-vantaġġi tal-garanziji pubbliċi lill-benefiċjarji finali. L-intermedjaru finanzjarju jrid ikun fil-pożizzjoni li juri li huwa jħaddem mekkaniżmu li jiggarantixxi li l-vantaġġi jgħaddu sa fejn ikun assolutament possibbli għand il-benefiċjarji finali fil-forma ta’ volumi akbar ta’ ffinanzjar, portafolli aktar riskjużi, rekwiżiti iċken ta’ garanziji, primjums iżgħar ta’ garanzija jew rati tal-imgħax aktar baxxi milli mingħajr tali garanziji pubbliċi.